Сюжетът на филма е базиран на Арменския геноцид. Млад мъж на име Назарет Манукян е един от депортираните от родния си град Мардин. Мъжете са изпратени да строят път в пустинята, но в един момент им се дава възможност да сменят вярата си – от християнство в ислям. Които от мъжете не склоняват, биват изклани. Назарет е единственият, който оцелява, но раната на гърлото му така е поразила гласните му струни, че той онемява. Минават няколко години на скитане, когато узнава, че жена му е загинала, но двете му дъщери – близначки, може би са останали живи, продадени в плен на бедуини. В търсенето им, след много премеждия, Назарет стига до Ливан, Куба и Щатите.